stanford-oval/wikipedia huggingface dataset:
יצחק אוחנה

| --- | --- |

 לידה:  1908 ה'תרס"ח מקנס, מרוקו
 פטירה:  21 בינואר 1992 (בגיל 84 בערך) ט"ז בשבט ה'תשנ"ב
 מדינה:  ישראל 
 תקופת הפעילות:  ? – 21 בינואר 1992 
 תפקידים נוספים:  רב עיר 
 צאצאים:  יוסף אוחנה 
 
הרב יצחק אוחנה (ה'תרס"ח 1908 – ט"ז בשבט ה'תשנ"ב, 21 בינואר 1992) היה רב ישראלי, שכיהן כרבה של קריית שמונה (1954–1978).
תולדות חייו

נולד במקנס שבמרוקו לרבקה ורבי אברהם אוחנה, אב”ד מקנס. למד אצל הרב רפאל ברוך טולדנו בישיבת מקנס.
בגיל 25 מונה על ידי רבי רפאל בירדוגו כדיין בבית דינו במקנס. בשנת ה'תר"ץ (1929/1930) הקים ישיבה לצעירים בעיר. עלה במסירות נפש לארץ ישראל בשנת ה'תש"ח (1948), ובחר לגור בירושלים למרות היותה מופגזת באותה שעה. התגורר במושבה הגרמנית בירושלים שם עסק בהרבצת תורה והקים בתי כנסת. בשנת ה'תשט"ו (1954/1955), בזמן משבר עליית הנוער במרוקו, הוא שב למרוקו לבקשת הרב טולדנו, כדי להבטיח כיבוד רצונות ההורים לראות את ילדיהם מתחנכים במוסדות תורניים.
בשנת ה'תשי"ז (1957) מונה בידי הרבנים הראשיים לישראל לרב ורושם נישואין במועצה המקומית קריית שמונה. בשנת 1960 המועצה הדתית העבירה אותו מכהונתו בשל אי סדרים במועצה ובעקבות כך פיזר שר הדתות, הרב יעקב משה טולידאנו, לראשונה בישראל את המועצה הדתית והחזיר אותו לכהונתו.
באוגוסט 1960 שמע כי באטליז אחד הוכנס בשר טריפה למכירה, הוא נכנס לאטליז ובמוצאו את בשר הטריפה עמד בפתח החנות והכריז בקול כי האטליז מוכר בשר טריפה, הקצב נטל סכין חדה ורץ אליו בכוונה לדוקרו נפש, ר' יצחק פתח את דש מעילו וצעק לו דקור אותי. הקצב נרתע לאחוריו באימה. באחד הפעמים שמו אותו גם בבית המעצר בתחנת המשטרה על פעולתו. הדבר גרם לסערה ציבורית גדולה והוא שוחרר.
כהונתו הייתה מלווה בשנות ה-60 בסכסוכים רבים עם המועצה הדתית (שלא כונסה במשך כ-4 שנים) ועם שר הדתות מטעם המפד"ל שעמד לפטרו. מאבקים רבים נוספים היו לו עם בעלי האטליזים שחלקם סיפקו בשר שאינו כשר, ועל כן החרימם וציווה שלא לקנות מהם בשר.
תחום שני שהקדיש לו את כל מרצו הוא חינוך הנוער. הוא פעל להקים בית הספר של החינוך העצמאי בעיר. בשלהי הקיץ כאשר הילדים היו בחופשה, הקים קייטנות לילדים שלמדו תורה וקראו תהילים, ומכספו העניק להם פרסים וממתקים.
בשנת ה'תשל"ט (1978/1979) פרש מהרבנות בקרית שמונה ועבר לירושלים, שם למד בישיבת אהבת שלום של חתנו הרב יעקב משה הלל. לאחר כמה שנים עבר לחיפה ולמד בישיבת בנו הרב שמעון, שם גר עד לפטירתו.
על שמו נקראת ישיבת "כנסת בית יצחק" במודיעין עילית בראשות נכדו הרב אליהו דוד אוחנה.
תולדות חייו > מפעל הנעליים

בשנת 1938, אוחנה היה שותף עם רבי שלמה טולידאנו (מכונה "רבי שלמה טביב [הרופא]), בעסק של יצור נעליים. הרב אוחנה היה האחראי על יצור הנעליים ושיווקם, והרב טולידאנו היה המשקיע הכספי. הרב טולידאנו שהיה מטופל בצורכי ציבור (חברת ביקור חולים) סמך על הרב אוחנה, ומבלי להיכנס לפרטים המשיך להזרים כספים לרכישת עוד ועוד סחורה, כשלמעשה הרב אוחנה היה טרוד בלימוד תורה ולא השתמש כל כך בסחורה.
בשנת 1941, בזמן מלחמת העולם השנייה, היות שהממשלה הייתה צריכה לייצר נעליים גם לחיילי הצבא וגם לאזרחים, הוציאו חוק במרוקו, שכל מפעל שברשותו הסחורה הזאת (עורות, מסמרים וכדומה) עליו להצהיר על כך לרשויות, וצירפו לכך איום שהכל יוחרם למי שלא ייענה. אוחנה וטולידאנו - לא שמעו כלל מההוראה הזאת. כעבור זמן קצר באה הלשנה לשלטון, שבזמן שאין מסמר אחד בכל המדינה, המפעל של אוחנה וטולידאנו מלא בסחורה עד אפס מקום. המשטרה סגרה את המפעל על מנעול ובריח. לאחר שנקבע מועד למשפט, הרב טולידאנו לא מצא עורך דין שיסכים לקבל התיק, שכולם אמרו שזה עסק ביש בשעת חירום, ואין טענה ממשית כדי להצדיק את המעשה.
אוחנה לקח מטולידאנו סכום של 5000 פרנק (סכום גדול באותו זמן) ולקח אותו ל"עורך דין" - הם הסתובבו אצל עניי העיר וחילקו את כל הכסף. לאחר מכן אמר הרב אוחנה "עכשיו, אחרי שלקחנו עורכי דין שהם רבי שמעון בר יוחאי ורבי מאיר בעל הנס, הסר דאגה מליבך, ותראה שהכל יסתדר". ביום המשפט, הוזמנו הרב אוחנה והרב טולידאנו לשיחה בארבע עיניים עם השופט. השופט עיין שעה ממושכת במסמכים שהיו לפניו. אחר כך אמר "אני לא מבין, חזות פניכם מוכיחה שאתם אנשים מכובדין וישרים מנכבדי הקהילה, איך עשיתם מעשה כזה, הרי אנחנו בשעת מלחמה, ועבירה כזאת הן מהחמורות ביותר בעת הזאת". אחר כך, לקח את כל התיק והניירות וקרע אותם לגזרים לנגד עיניהם, וזרק להם את מפתחות המפעל ואמר להם "מהרגע אין תיק כזה, אין אשמות", ואחר כך גם הוציא להם רישיון כחוק. בשנים הבאות, היה להם רווח כלכלי מהסחורה הרבה שהצטברה במפעל - בשעה שהיה לה ביקוש רב.
משפחתו

היה נשוי לרובידא (נפטרה בשנת 2000). בניהם:
הרב יוסף אוחנה - רבה של קריית מוצקין במשך 35 שנים (נפטר ב-2018)
הרב שמעון אוחנה - ראש ישיבת "יגדיל תורה" בחיפה.
הרב אברהם אוחנה - ראש ישיבת "עץ החיים".
הרב מאיר אוחנה.
חתניהם:
הרב יעקב משה הלל ראש ישיבת חברת אהבת שלום בירושלים
הרב צבי סימן טוב, מרבני יוצאי אפגניסטן בישראל וראש ישיבת “אור התורה” בבני ברק.
לקריאה נוספת

שמעון וענונו, ארזי הלבנון – אנציקלופדיה לגאוני וחכמי יהדות ספרד והמזרח, ירושלים, תשס"ו, כרך ב' עמוד 1214
איש יהודי היה, אברהם אוחנה, הוצאת ספרים שעל יד ישיבת עקידת יצחק.
הערות שוליים

↑  איש יהודי היה עמ' 42
↑  העתקי מכתבים יוצאים 1., באתר ארכיון המדינה, עמ' 682
↑  הרב בקרית-שמונה מועבר מכהונתו בעיתון הארץ, 1960/01/20
↑  טולידאנו פיזר את המועצה הדתית בקריית-שמונה, חרות, 24 בינואר 1960
↑  רבה הראשי של קרית-שמונה נעצר באשמת התפרעות, למרחב, 18 באוגוסט 1960
↑  מוחים נגד שרירות לבו של הרב אוחנה מקרית שמונה, דבר, 12 בספטמבר 1960
1 2  נדחתה בקשה לפסול חוקיות המועצה הדתית בק. שמונה, הצופה, 3 באפריל 1968
↑  ישיבה ראשונה של המועצה הדתית בקרית-שמונה, מעריב, 7 בדצמבר 1967
↑  תלונה על רבה של קרית-שמונה "סרב להתיר לקצבים לשחוט בקר", באתר הארץ, 12 בספטמבר 1960
↑  קצבי קרית-שמונה יסגרו איטליזיהם, דבר, 25 בנובמבר 1962
↑  אור המערב עמ' סט
↑  בגרסה שאצל משפחת אוחנה, סיפרה אשתו של הרב אוחנה, הרבנית רובידא, שבאותה שבת ראה בחלומו את הציבור רץ לבית הכנסת, ולשאלתו 'מדוע אתם רצים' ענו לו 'וכי אתה לא יודע שרבי שמעון בר יוחאי ורבי מאיר בעל הנס באו לביקור והם בבית הכנסת', בשמעו זאת גם הוא רץ איתם, ובבואו לבית הכנסת ראה את כל רבני העיק יושבים סביב רבי שמעון ורבי מאיר, וביניהם היה מקום פנוי והורו לרבי יצחק לבוא לשבת על ידם באומרם 'זה האיש המובטח שלנו'
↑  מתועד במשפחת אוחנה, וכן העיד בנו של רבי שלמה טולידאנו, רבי מיכאל טולידאנו (מייסד ישיבת אור ברוך בירושלים). מובא במספר מקורות, ביניהם בספר מצוקי ארץ עמ' נב - נד
↑  חדשות סרוגים, ‏ברוך דיין האמת: הרב יוסף אוחנה זצ"ל, באתר "סרוגים", 15 בפברואר 2018)
| --- | --- |
בקרת זהויות :  NLI: 987007450727505171  VIAF: 35148874558249621171   WorldCat (עם VIAF): 35148874558249621171
משמר הדרגונים המלכותי

| --- | --- |

 Quis Seperabit 'מי יפריד בינינו'
 פרטים
 מדינה:  הממלכה המאוחדת הממלכה המאוחדת
 שיוך:  הצבא הבריטי הצבא הבריטי
 סוג:  חיל שריון
 בסיס האם:  לונדון, בריטניה
 אירועים ותאריכים
 תקופת הפעילות:  1 באוגוסט 1992 – הווה (32 שנים)
 נתוני היחידה
 כוח אדם:  58 טנקי צ'לנג'ר 2 8 רק"מי סיור מסוג 'סימיטר' רק"מי לוגיסטיקה ומפקדה.
 פיקוד
 יחידת אם:  חיל השריון המלכותי
משמר הדרגוּנים המלכותי (באנגלית: Royal Dragoon Guards או בראשי תיבות: RDG) הוא רגימנט חיל שריון בצבא הבריטי. הוא נוסד ב-1 באוגוסט 1992 על ידי איחוד שני רגימנטים קודמים; 'משמר הדרגונים המלכותי ה-4/ה-7' ו-'משמר הדרגונים ה-5 המלכותי אינסקילינג'. שמו של הרגימנט מורכב מהשיוך 'דרגון', זאת משום התפקיד המסורתי של היחידות אשר אוחדו לתוכו.
מאז הקמת הרגימנט הוא הספיק לשרת במספר מוקדים ומערכות. בשנות ה-90 שירתו יחידות הרגימנט בצפון אירלנד ובוסניה. בשנת 2004 נשלח הרגימנט לשירות במהלך מלחמת עיראק, לאחר מכן ב-2007 נשלח הרגימנט שוב לשירות בעיראק ובשנת 2010 נשלח לאפגניסטן. באוקטובר 2012 עתיד הרגימנט להשלח פעם נוספת לתקופת שירות בדרום אפגניסטן.
מבנה ויעוד

הרגימנט מחולק לארבעה אסקדרונים (Squadron) לוחמים ואסקדרון מפקדה. כל אחד מהאסקדרונים הלוחמים ממשיכים את המסורת של אחד מארבעת הרגימנטים ההיסטוריים שפורקו ואוחדו לתוך הרגימנט החדש. מבין האסקדרונים המבצעיים, שלושה פועלים כיחידות שריון ואחד כאסקדרון חיל רגלים משוריין. כל אסקדרון שריון מורכב משלוש מחלקות של ארבעה טנקי צ'לנג'ר 2 כל אחת, בנוסף לשני טנקי מפקד וסגן מפקד האסקדרון (סך הכל 14 טנקים). אסקדרון החרמ"ש מורכב באותו אופן אך עושה שימוש ברק"מי סיור מסוג סימיטר במקום טנקים.
אסקדרון מפקדה: "אסקדרון הנסיך מוויילס" על שם הראש היצוגי של הרגימנט (קולונל ראשי; Colonel in Chief) הנסיך צ'ארלס. האסקדרון מכיל את מחלקת הפיקוד של הרגימנט בנוסף למחלקת סיור, יחידת לוגיסטיקה ויחידת קשר.
אסקדרון A: "הסוסים הכחולים"; אסקדרון שריון. משמרת את מסורת 'משמר הדרגונים ה-4 האירי המלכותי'.
אסקדרון B: "הסוסים השחורים"; אסקדרון שריון. משמרת את מסורת 'משמר הדרגונים ה-7 המלכותי'.
אסקדרון C: "הדרגונים השחורים"; אסקדרון חיל רגלים משוריין. משמרת את מסורת 'רגימנט האינסקילינג (הדרגונים ה-6)'.
אסקדרון D: "הסוסים הירוקים"; אסקדרון שריון. משמרת את מסורת 'משמר הדרגונים ה-5 (של הנסיכה שרלוט מוויילס)'.
הרגימנט משרת החל משנת 2000 כחלק מהחטיבה ה-4 הממוכנת. הרגימנט נחשב לרגימנט מסוג 58, כלומר שהוא מכיל 58 טנקי צ'לנג'ר 2 בנוסף ל-8 רק"מי סיור 'סימיטר'.
היסטוריה > משמר הדרגונים ה-4/ה-7 המלכותי

'משמר הדרגונים ה-4/ה-7 המלכותי' (באנגלית: '4th/7th Royal Dragoon Guards') נוצר בשנת 1922 על ידי איחוד שני הרגימנטים:
משמר הדרגונים ה-4 האירי המלכותי: הרגימנט הוקם בשנת 1685 ונודע בשמות שונים לאורך ההיסטוריה עד אשר בוטל בשנת 1922. בין 1746 - 1788 שירת הרגימנט כחלק מהצבא האירי לפני שחזר לשירות הצבא הבריטי בתור 'משמר הדרגונים ה-4 (האירי המלכותי)'. הרגימנט מוכר במיוחד על כך שהיה הכוח הבריטי הראשון שנתקל בחיילי האויב במלחמת העולם הראשונה, כאשר ב-22 באוגוסט 1914 שתי מחלקות נתקלו בכוח פרשים גרמני בשעת סיור וניהלו קרב קצר, בכך היו לכוח הבריטי שירה את היריה הראשונה במלחמה. מסורת הרגימנט השתמרה בתוך אסקדרון A של 'משמר הדרגונים המלכותי'.
משמר הדרגונים ה-7 המלכותי: הרגימנט הוקם בשנת 1688 ושירת בשמות שונים לאורך ההיסטוריה שלו, בדומה למשמר הדרגונים ה-4, גם הוא שירת בצבא האירי בין 1746 - 1788. לאחר חזרתו לשירות הצבא הבריטי קיבל הרגימנט את השם 'משמר הדרגונים ה-7 (המלכותי של הנסיכה)' והמשיך לשרת במערכות השונות של הצבא הבריטי עד אשר בוטל ואוחד לכדי 'משמר הדרגונים ה-4/ה-7 המלכותי' בשנת 1922.
היסטוריה > משמר הדרגונים ה-5 המלכותי אינסקילינג

'משמר הדרגונים ה-5 המלכותי אינסקילינג (באנגלית: '5th Royal Inniskilling Dragoon Guards') נוצר בשנת 1922 בתור 'הדרגונים ה-5/ה-6' על ידי איחוד שני הרגימנטים:
משמר הדרגונים ה-5 (של הנסיכה שרלוט מוויילס): הרגימנט נוצר בשנת 1685, בין השנים 1746 - 1788 בדומה לרגימנטים הקודמים, הועבר משמר הדרגונים ה-5 לשירות הצבא האירי בתור 'רגימנט הפרשים ה-2'. הרגימנט שירת בשלל מערכות הצבא הבריטי, ביניהם המלחמות הנפוליאוניות, מלחמת קרים ומלחמת העולם הראשונה.
רגימנט האינסקילינג (הדרגונים ה-6): הרגימנט נוסד בשנת 1689 באירלנד והועבר בשנת 1800 לשירות הצבא הבריטי עם איחוד בריטניה ואירלנד. הרגימנט הפך לאחת מיחידות הפרשים המוכרות בצבא הבריטי עד אשר פורק בשנת 1922 ואוחד לתוך משמר הדרגונים ה-5. רגימנט המשמר מוכר במיוחד עבור תפקידו בקרב ווטרלו וכחלק מההסתערות המוצלחת של החטיבה הכבדה בקרב בלקלווה, מלחמת קרים. שם הרגימנט כמו גם רגימנט המורשת שהחליף אותו; 'איניסקילינג' (Inniskilling) נובע משמה של עיר באירלנד אשר בסביבתה נוסד ועליה הגן יחד עם עוד מספר יחידות.
הערות שוליים

↑  הקרב הראשוני היה חלק מקרב מונס, ליד העיר מונס, בלגיה.
| 0 | 1 | 2 |
| --- | --- | --- |
| הקודם: משמר הדרגונים הסקוטי המלכותי | סדר בכירות פרשים (שריון)  מקום 5 | הבא: רגימנט ההוסרים המלכותי של המלכה |
משמר הדרגונים ה-5 בקרב בלקלווה, מלחמת קרים.
טנק מפלוגה B בעיראק.
רגימנט הדרגונים הקלים

| --- | --- |

 Viret in aeternum 'פורח לנצח'
 פרטים
 כינוי:  'פרשי צפון אנגליה'
 מדינה:  הממלכה המאוחדת הממלכה המאוחדת
 שיוך:  הצבא הבריטי הצבא הבריטי
 סוג:  סיור משוריין
 בסיס האם:  מחנה קטריק, צפון יורקשייר, אנגליה
 אירועים ותאריכים
 תקופת הפעילות:  1 בספטמבר 1992 – הווה (32 שנים)
 מלחמות:  מלחמת אפגניסטן 
 נתוני היחידה
 כוח אדם:  3 אסקדרונים לוחמים
 פיקוד
 יחידת אם:  חיל השריון המלכותי
 מפקדים:  עבדאללה השני, מלך ירדן
 
רגימנט הדרגונים הקלים (באנגלית: Light Dragoons או בראשי תיבות: LD) הוא רגימנט סיור משוריין בצבא הבריטי. הרגימנט נוסד ב-1 בספטמבר 1992 על ידי איחוד שני רגימנטים קודמים; 'רגימנט ההוסרים המלכותי ה-13/ה-18 (של המלכה מרי)' ו-'רגימנט ההוסרים המלכותי של המלך ה-15/ה-19'.
חיילי הרגימנט מגויסים מרחבי צפון אנגליה בהם מחוזות יורקשייר ההיסטורי, דרהאם ונורת'מברלנד, משום כך נחשב לרגימנט פרשי צפון אנגליה ולעיתים מכונה כך. המפקד הטקסי של הרגימנט הוא עבדאללה השני, מלך ירדן, אשר שירת כקצין ברגימנט ההוסרים המלכותי ה-13/ה-18 במהלך שנות ה-80. לפניו נשאו במשרה זו דיאנה, הנסיכה מוויילס (1992-1996) והנסיכה מרגרט, רוזנת סנודן (1996-2002).
מבנה וייעוד

רגימנט הדרגונים הקלים מוגדר כיחידת שריון קל בדומה לייעוד ההיסטורי של הדרגונים הקלים והוהסרים. ציוד הלחימה העיקרי של הרגימנט הוא הרכב הקרבי המשוריין ג'אקל (MWMIK) הארבע-גלגלי וגרסת הסיוע "קיוטי" השש-גלגלי, כאשר הייעוד המרכזי של הרגימנט הוא סיור וסיוע בשדה הקרב. שטחי הגיוס של הרגימנט נמצאים במחוזות צפון אנגליה ומפקדתו במחנה קטריק, משום כך הוא מכונה "פרשי צפון אנגליה".
משמר הדרגונים נמצא כולו החל מ-2015 תחת פיקוד צוות קרב החטיבה הקלה הרביעית, כחלק מהדיוויזיה הראשונה. בדומה לרגימנטים משוריינים אחרים בצבא (בהם משמר הדרגונים הסקוטי המלכותי ומשמר הדרגונים הראשון של המלכה), הרגימנט מחולק לאסקדרון מפקדה וסיוע לצד שלושה אסקדרונים לוחמים:
אסקדרון מפקדה - על בסיס רכבי Iveco LMV ו-HMT600 קיוטי.
אסקדרון A "האימפריה" - על בסיס רכבי סיור סופרקט ג'אקל.
אסקדרון B "המשמר" - על בסיס רכבי סיור סופרקט ג'אקל.
אסקדרון C "הלגיון" - על בסיס רכבי סיור סופרקט ג'אקל.
היסטוריה > רגימנט ההוסרים המלכותי ה-13/ה-18 (של המלכה מרי)

'רגימנט ההוסרים המלכותי ה-13/ה-18 (של המלכה מרי)' (באנגלית: '13th/18th Royal Hussars') נוסד בשנת 1922 על ידי איחוד שני הרגימנטים, ההוסרים ה-13 וה-18. הוא הוקם כחלק מצמצום הכוחות לאחר מלחמת העולם הראשונה ונקרא על שם מרי מטק שהייתה המפקדת הטקסית של הרגימנט החל מ-1935, באפריל 1939 הועבר הרגימנט תחת חיל השריון המלכותי. עם תחילת מלחמת העולם השנייה שימש כרגימנט סיור כחלק מדיוויזיית החי"ר הראשונה במהלך המערכה על צרפת ועל ארצות השפלה, בהמשך לחם הרגימנט תחת החטיבה המשוריינת ה-27 איתה נחת בחופי נורמנדי, לאחר מכן הועברה לשרת תחת החטיבה המשוריינת השמינית ביוני 1944. לאורך המלחמה הקרה הוצב הרגימנט במספר מוקדים מסביב לעולם, כולל בגרמניה, תימן, אירלנד וקפריסין עד שאוחדה לתוך רגימנט הדרגונים הקלים בדצמבר 1992.
רגימנט ההוסרים ה-13: הרגימנט נוסד כרגימנט דרגונים ב-1715 במרכז אנגליה כדי להילחם במרד היעקוביטי, בשנת 1751 קיבל את המספר 13 (על פי סדר בכירותו באותה עת) וב-1783 הפך לרגימנט דרגונים קלים. בשנת 1810 הצטרף הרגימט ללחימה במלחמת חצי האי בחצי האי האיברי, ובסוף המערכות הנפוליאוניות לקח חלק בקרב ווטרלו ב-1815. במהלך מלחמת קרים היה לאחד הרגימנטים בהסתערות הבריגדה הקלה הכושלת, ב-1861 הפך לרגימנט הוסרים (בדומה לרגימנטים קלים אחרים) וקיבל את שמו "רגימנט ההוסרים ה-13". החל מ-1874 הוצב הרגימנט בהודו ובתקופה זו הצטרף אליו רוברט באדן פאוול שעתיד לפקד עליו בתחילת המאה ה-20, הרגימנט לקח חלק במלחמת הבורים ובמהלך מלחמת העולם הראשונה לחם בחזית המערבית כחלק מדיוויזיית הפרשים ההודית השנייה ובהמשך לקח חלק במערכה במסופוטמיה.
רגימנט ההוסרים המלכותי ה-18 (של המלכה מרי): הרגימנט נוסד ב-1759 באירלנד על ידי מרקיז דרוגהדה הראשון בתור רגימנט דרגונים קלים, ב-1763 קיבל את המספר 18. בתחילת המאה ה-19, ערב המערכה בחצי האי האיברי, נקרא על שם המלך ג'ורג' השלישי וב-1807 הומר לרגימנט הוסרים, לאחר המלחמות הנפוליאוניות פורק ב-1821 והוקם מחדש ב-1858 ומעט לאחר מכן שונה שמו ל-"רגימנט ההוסרים ה-18". עם פרוץ מלחמת הבורים היה אחד משני רגימנטים שהוצבו בדרום אפריקה ולקח חלק בלחימה, בקרב גבעת טלנה כותר הרגימנט, ספג אבדות רבות ו-249 חיילים וקצינים נפלו בשבי הבורים. ב-1903 נקרא הרגימנט על שם מרי מטק "רגימנט ההוסרים ה-18 (של נסיכת ויילס)" ולאחר שהפכה למלכה ב-1910 "רגימנט ההוסרים ה-18 (של המלכה מרי)". במהלך מלחמת העולם הראשונה לחמו גדודי הרגימנט בחזית המערבית, ולאחריה ב-1919 קיבל את כינוי הכבוד "המלכותי".
היסטוריה > רגימנט ההוסרים המלכותי ה-15/ה-19 של המלך

'רגימנט ההוסרים המלכותי ה-15/ה-19 של המלך' (באנגלית: '15th/19th The King's Royal Hussars') נוסד גם הוא בשנת 1922 על ידי איחוד שני הרגימנטים, ההוסרים ה-15 וה-19. בתחילת מלחמת העולם השנייה שירת כרגימנט הסיור של דיוויזיית חיל הרגלים השלישית, כחלק מחיל המשלוח הבריטי הוא לחם במערכה על צרפת ב-1940 שם ספג אבדות כבדות ואיבד את רוב כלי הרכב שלו. לאחר הנסיגה מדנקרק, הועבר הרגימנט לפיקוד חטיבת השריון ה-28 (חלק מדיוויזיית השריון התשיעית) ונותר בבריטניה עד לאוגוסט 1944, כאשר הצטרף ללחימה באירופה בתור רגימנט הסיור של דיוויזיית השריון ה-11. לאחר המלחמה הוצב הרגימנט בגרמניה המערבית ובהמשך שירת במספר מוקדים סביב העולם, בהם בקפריסין ואירלנד.
רגימנט ההוסרים ה-15 של המלך: הרגימנט הוקם ב-1757 באזור לונדון כאחד מהרגימנטים הראשונים של דרגונים קלים, ב-1760 קיבל את המספר 15 ובאותה עת נשלח לאירופה לקחת חלק במלחמת שבע השנים. בשנת 1766 כונה על שם המלך ג'ורג' השלישי והפך ל-"רגימנט הדרגונים הקלים (של המלך) ה-15", ב-1793 נשלח שוב לאירופה לקחת חלק במערכות המלחמות הנפוליאוניות בארצות השפלה, בהמשך בחצי האי איברי ולבסוף קרב ווטרלו ב-1815. לאחר מכן היה מעורב הרגימנט בטבח פיטרלו ב-1819, לאחר מכן הוצב באירלנד למספר שנים ומ-1840 שירת לסירוגין בהודו הבריטית, שם השתתף בין היתר במלחמה האנגלו-אפגנית השנייה ולאחריה הוצב בדרום אפריקה ולקח חלק במלחמת הבורים הראשונה של 1881. בפרוץ מלחמת העולם הראשונה, שלושת אסקדרוני הרגימנט שימשו כוחות סיור של שלוש דיוויזיות שונות (הראשונה, השנייה והשלישית) אלו נשלחו להלחם בחזית המערבית ובאפריל 1915 אוחדו שוב והרגימנט כולו נכנס תחת פיקוד חטיבת הפרשים התשיעית (של דיוויזיית הפרשים השנייה). לאחר המלחמה שונה שמו ל-"רגימנט ההוסרים ה-15 של המלך" עד שכאמור פורק ב-1922.
רגימנט ההוסרים המלכותי ה-19 (של המלכה אלכסנדרה): הרגימנט הוקם בשנת 1858 בהודו במהלך המרד ההודי הגדול בתור "רגימנט הפרשים הקלים בנגל האירופאי הראשון", מעט לאחר מכן הועבר מחברת הודו המזרחית הבריטית לידי הצבא הבריטי כאשר שונה ל-"רגימנט ההוסרים ה-19", כחלק מכך הורשה לרשת את המסורות ותוארי הקרב של רגימנט הדרגונים הקלים ה-19 שפורק ב-1821. בשנת 1874 הצטרף לרגימנט ג'ון פרנץ' כקצין ולעתיד מפקד הרגימנט, ב-1882 לקח הרגימנט חלק במלחמה האנגלו-מצרית ולאחריה במלחמה המהדית וב-1899 במלחמת הבורים בדרום אפריקה. בשנת 1902 נקרא הרגימנט על שם אלכסנדרה, נסיכת דנמרק ומשהפכה למלכה ב-1908 קיבל את השם "רגימנט ההוסרים (המלכותי של המלכה אלכסנדרה) ה-19". עם תחילת מלחמת העולם הראשונה נשלח הרגימנט לחזית המערבית כשהאסקדרונים שלו מפוצלים ליחידות סיור של שלושת הדיוויזיות (בדומה לרגימנט ההוסרים ה-15), גם הוא הועבר לפיקוד חטיבת הפרשים התשיעית איתה שירת במשך כל המלחמה בחזית המערבית. לאחר המלחמה שונה שמו בפעם האחרונה לכדי "רגימנט ההוסרים המלכותי ה-19 (של המלכה אלכסנדרה)".
רגימנט ההוסרים ה-13 בקרב ווטרלו, 1815
פרשים מרגימנט ההוסרים ה-18 באוגוסט 1914
רכבי ג'אקל של הרגימנט בסיור במאלי, 2020
FAST

| --- | --- |

 מידע כללי
 מיקום:  פינגטאנג, גוויג'ואו, הרפובליקה העממית של סין
 תאריך ייסוד:  2011
 טלסקופ ראשי
 סוג:  רפלקטור קעור
 קוטר:  500 מטר
 שטח איסוף:  ~70 000 מטר²
 אורך מוקד:  140 מטר
 תחום תדרים:  10 ס"מ - 4.3 מטר
 קואורדינטות:  25°39′10.5″N 106°51′23.7″E﻿ / ﻿25.652917°N 106.856583°E﻿ / 25.652917; 106.856583
  (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןמצפה FAST(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןמצפה FAST
 http://fast.bao.ac.cn/
 
טלסקופ כדורי בעל המפתח של 500 המטר (באנגלית: Five-hundred-meter Aperture Spherical Telescope או בראשי תיבות: FAST; במנדרינית תקנית: 五百米口径球面射电望远镜), המכונה טיאניאן (בסינית: 天眼; מילולית: עין שמיימית או העין של גן עדן) הוא מצפה הרדיו-טלסקופ הגדול בעולם, הממוקם בשקע דאוודנג שבפינגטאנג, גוויג'ואו, הרפובליקה העממית של סין.
הבנייה של FAST החלה ב–2011 והושלמה ביולי 2016. הטלסקופ החל לפעול בספטמבר 2016. עלות הבנייה הייתה כ–1.2 מיליארד ¥(כ–690 מיליון שקל חדש).
היסטוריה

הרעיון להקמת המצפה הוצע לראשונה ב–1994. הוא אושר ב–2007. כפר בן 65 איש הועבר על מנת לבנות את הטלסקופ, ועוד 9,110 הועברו מהסביבה על מנת ליצור דממת רדיו. אבן הפינה למבנה הונחה בדצמבר 2008. הבנייה החלה במרץ 2011 והסתיימה ב–3 ביולי 2016, אז הונח הפאנל האחרון.
בסוף חודש אוגוסט ותחילת ספטמבר של שנת 2019 זיהו חוקרים באמצעות הטלסקופ יותר ממאה פרצי רדיו קצרים המסווגים כ-FRB 121102 וזוהו לראשונה בשנת 2012 במדע.
הערות שוליים

1 2  הושלמה הבנייה בטלסקופ הרדיו הגדול בעולם, ‏3 ביולי 2016 (באנגלית).
↑  אותות מסתוריים נקלטו בטלסקופ הענק בסין, באתר ynet, 10 בספטמבר 2019
DAVID NIELD, Giant Radio Telescope in China Just Detected Repeating Signals From Across Space , in "Science Alert" website, September 10, 2019 (באנגלית)
ערך זה הוא קצרמרבנושא סין ובנושא מדעי החלל. אתם מוזמנים לתרום לוויקיפדיה ו.
רגימנט היומנרי המלכותי

| --- | --- |

 פרטים
 מדינה:  הממלכה המאוחדת הממלכה המאוחדת
 שיוך:  הצבא הבריטי הצבא הבריטי
 סוג:  סיור משוריין (יומנרי)
 בסיס האם:  לסטר, אנגליה
 אירועים ותאריכים
 תקופת הפעילות:  1 באפריל 1967 – הווה (57 שנים)
 נתוני היחידה
 כוח אדם:  6 אסקדרונים לוחמים
 פיקוד
 יחידת אם:  חיל השריון המלכותי
רגימנט היומנרי המלכותי (באנגלית: Royal Yeomanry או בראשי תיבות: RY) הוא רגימנט יומנרי משוריין, הבכיר ביותר בצבא הבריטי.
הרגימנט נוסד ב-1 באפריל 1967 מתוך שמונה רגימנטי יומנרי שפורקו והפכו לששת האסקדרונים של היומנרי המלכותי. הוא רגימנט היומנרי הראשון שהוקם במודל צבא המילואים החדש ולכן הבכיר ביותר, בנוסף, הוא רגימנט היומנרי היחיד בצבא הבריטי שקיבל תואר קרב לאחר מלחמת העולם השנייה (עיראק 2003) עבור השתתפותו במלחמת עיראק. כיום משמש הרגימנט למשימות סיור ושריון קל על בסיס רכבי סופרקט ג'אקל ולנד רובר והוא נמצא כולו תחת פיקוד חטיבת סיור העומק הראשונה.
היסטוריה

מקורות רגימנט היומנרי המלכותי במספר רגימנטי יומנרי שנוסדו בסוף המאה ה-18 ככוחות מתנדבים רכובים להגנה על בריטניה אל מול פלישה צרפתית אפשרית. רגימנטי היומנרי לקחו חלק במשימות שיטור ומעבר לכך לקחו חלק רק במערכות מרכזיות מעבר לים שהצריכו כוחות נוספים, בהם מלחמת הבורים השנייה ומלחמות העולם. סך הכל בהיסטוריה של המיזוג של רגימנטי היומנרי השונים הכלולים ברגימנט היומנרי המלכותי ניתן למנות 14 רגימנטים שהתמזגו לאורך השנים לתוך שמונת הרגימנטים שהפכו לאסקדרונים בעת הקמתו ב-1 באפריל 1967.
הרגימנטים השונים תרמו מהמסורות והמורשת שלהן לרגימנט היומנרי, כך גם הועברו עליו 40 תוארי הקרב ההיסטוריים, ב-2005 נוסף לרגימנט גם תואר הקרב "עיראק 2003" עבור לחימתו במלחמת עיראק, כך שהיה לרגימנט היומנרי היחיד שזכה לתואר קרב לאחר סיום מלחמת העולם השנייה.
מבנה וייעוד

הרגימנט מורכב ממפקדה ושישה אסקדרונים לוחמים. הרגימנט הוא אחד משני רגימנטי הסיור המשוריין של צוות קרב חטיבת התקיפה וסיור העומק הראשונה כחלק מהדיוויזיה השלישית (לצד משמר הדרגונים הראשון של המלכה). ציוד הלחימה העיקרי של הרגימנט הוא הרכב הקרבי המשוריין ג'אקל (MWMIK) הארבע-גלגלי וגרסת הסיוע "קיוטי" השש-גלגלי, כאשר הייעוד המרכזי של הרגימנט הוא למטרות סיור וסיוע בשדה הקרב.
מפקדת הרגימנט
אסקדרון A (שרווד ריינג'רס יומנרי)
אסקדרון B (ווריקשייר ווסטרשייר יומנרי)
אסקדרון C (קנט ושרפשוטרס יומנרי)
אסקדרון D (שרופשייר יומנרי)
אסקדרון E (ליסטרשייר ודרבישייר יומנרי)
אסקדרון F (ווסטמינסטר דרגונים)
אסקדרון F (ווסטמינסטר דרגונים) בעיראק, 2003.
סופרקט ג'אקל

| --- | --- |
 רק"ם הסיור ג'אקל 2.
 מידע כללי
 סוג:  משפחת רק"מים קלים
 מדינה מייצרת:  הממלכה המאוחדת הממלכה המאוחדת
 יצרן:  סופרקט (קבוצת SC)
 משתמשים עיקריים:  הצבא הבריטי הצבא הבריטי
 שנת ייצור:  2002
 יחידות שיוצרו:  כ-1,000
 מידע טכני
 אורך:  5.39 מטר
 רוחב:  2.00 מטר
 גובה:  1.97 מטר
 משקל:  6,650 ק"ג
 מהירות:  130 קמ"ש
 טווח פעולה:  כ-1,000 ק"מ
 מנוע:  בנזין, 185 כוח סוס
 שריון:  תוספות מיגון נשק קל ומטענים
 צוות:  1 בנוסף לעד 4 לוחמים
 מערכות נשק
 חימוש עיקרי:  מקלע בקליבר 12.7 מ"מ מדגם M2 בראונינג, או מטול רימונים מדגם הקלר וקוך GMG
 חימוש משני:  מקלע בקליבר 7.62 מ"מ מדגם מאג
הסופרקט ג'אקל (באנגלית: Jackal) או בשמו הרשמי מוביל בניידות גבוהה (באנגלית: High Mobility Transporter המוכר יותר בראשי תיבות HMT) היא משפחת רק"מים תוצרת סופרקאט (קבוצת SC) שפותחו עבור הצבא הבריטי, והחלו להיקלט בכוחות השריון הבריטים בשנת 2007. משפחת הרכבים כוללת מגוון תצורות מודולריות המותאמות לצרכים המבצעיים עם מספר אפשוריות מיגון על בסיס מרכב 4X4 או 6X6, כאשר שתי שתצורות העיקריות המשמשות גם את הצבא הבריטי הן ה-HMT400 המכונה "ג'אקל" ומשמש לסיור ולוחמה זעירה וה-HMT600 הגדול יותר המשמש לסיוע בשדה הקרב.
בצבא הבריטי מוכרת משפחת הרכבים בראשי תיבות MWMIK (‏Mobility Weapon-Mounted Installation Kit; ערכת התקנה ניידת מותקנת נשק).
דגמים עיקריים

HMT400 "ג'אקל": ה-HMT400 הוא הדגם הראשוני בעל הנעה 4X4, הוא זכה לכינוי "ג'אקל" בצבא הבריטי בהמשך לנוהג לכנות כלי רכב קלים בשמות ממשפחת הכלבים.
HMT600 "קיוטי": ה-HMT600 שזכה לכינוי "קיוטי" בצבא הבריטי, הוא גרסה גדולה יותר של הג'אקל עם הנעה 6X6. הוא נועד כפלטפורמת סיוע מודולרית עליה ניתן להתאים מגוון סוגי ציוד כגון מנוף לטיפול ברכבים בשטח או מרגמה רכובה.
ג'אקל 2: הגרסה המשופרת של הג'אקל אשר נקלטה בצבא הבריטי כמחליפה לדגם הראשוני. הג'אקל 2 כולל מנוע משופר וטווח מבצעי של כ-1,000 קילומטרים (לעומת כ-800 בדגם הראשוני).
משתמשות עיקריות

הצבא הבריטי - בשימוש יחידות השריון הקלות (משמר הדרגונים הראשון של המלכה ומשמר הדרגונים הסקוטי המלכותי)
חיל האוויר המלכותי
הצבא האוסטרלי - בשימוש הכוחות המיוחדים של אוסטרליה
הערות שוליים

↑  נכון לשנת 2015 .
↑  דניאל אמרי, "Jackal 2 makes its public debut", ‏22 באפריל 2009, אתר ה-BBC.